**AJPES obvešča: Novosti pri predložitvi letnih poročil za leto 2016**

Približuje se čas oddaje letnih poročil za leto 2016, ki jih je treba predložiti AJPES zaradi **zagotovitve javnosti**, podatke iz letnih poročil na poenotenih obrazcih pa za **državno statistiko**. Zaradi spremenjenih predpisov ([Računovodska Direktiva 2013/34/EU](http://eur-lex.europa.eu/legal-content/SL/TXT/?uri=CELEX%3A32013L0034), [Zakon o gospodarskih družbah](http://www.pisrs.si/Pis.web/pregledPredpisa?id=ZAKO4291), [Slovenski računovodski standardi (2016)](http://www.pisrs.si/Pis.web/pregledPredpisa?id=DRUG4192) in [Enotni kontni okvir](http://www.pisrs.si/Pis.web/pregledPredpisa?id=DRUG4210)) je AJPES pripravil novo [Navodilo o predložitvi letnih in zaključnih poročil ter drugih podatkov poslovnih subjektov](http://www.pisrs.si/Pis.web/pregledPredpisa?id=NAVO1119) (Uradni list Republike Slovenije, številka [86/2016](http://www.uradni-list.si/1/index?edition=201686#!/Kazalo)), ki določa:

* poenotene obrazce letnih in zaključnih poročil ter drugih podatkov od leta 2016 dalje. Tako vsi poslovni subjekti, razen pravnih oseb javnega prava, predložijo podatke na poenoteni shemi bilance stanja in izkaza poslovnega izida;
* roke, sestavne dele in način predložitve letnih in zaključnih poročil ter drugih podatkov za namen državne statistike in javne objave oziroma zagotavljanje javnosti.

**Bistvene spremembe:**

* poenoteni obrazci bilance stanja in izkaza poslovnega izida za vse poslovne subjekte, razen pravnih oseb javnega prava,
* posebnosti pri posameznih vrstah poslovnih subjektov se poročajo na dodatnih obrazcih;
* podatki se vpisujejo v evrih s centi,
* aplikacija LP za leto 2016 ima za vse vrste poslovnih subjektov vgrajene avtomatske seštevke,
* spremembe v obrazcih pri nekaterih postavkah oziroma spremembe kontov zaradi prilagoditve poenotenih obrazcev, skladno s SRS,
* spremenjeni pragovi za razvrščanje družb po velikosti (nov način izračuna velikosti),
* izdelava zaključnega poročila v vseh primerih prenehanja, v rokih, določenih z ZDavP-2,
* mikro kapitalske družbe, ki vrednotijo računovodske postavke po izvirni vrednosti in niso investicijska podjetja ali finančni holdingi, lahko namesto pojasnil k izkazom razkrijejo le dodatne podatke k bilanci stanja.

Poslovni subjekti lahko letna poročila lahko predložijo izključno [prek spletnega portala AJPES](http://www.ajpes.si/Letna_porocila/Predlozitev/Druzbe_in_zadruge/Splosno). Za predložitev podatkov prek spletne aplikacije se morajo predhodno brezplačno registrirati in **vključiti v sistem e-Pooblastil**, ki preverja [pravice uporabnikov za predložitev](http://www.ajpes.si/Letna_porocila/Predlozitev#b200). Podatke prek spletne aplikacije lahko predloži tudi zakoniti zastopnik poslovnega subjekta (brez priprave pooblastila), če ima kvalificirano digitalno potrdilo vpisano v [Evidenco digitalnih potrdil (EDP)](http://www.ajpes.si/Registri/Drugi_registri/Evidenca_digitalnih_potrdil) ter digitalno potrdilo dodano v [profilu uporabnika](http://www.ajpes.si/pooblastila/po_cert.asp).

Poslovni subjekti lahko pri predložitvi letnih poročil za državno statistiko uveljavljajo poenostavitve tako, da skupaj s poenotenimi obrazci predložijo tudi izjavo, s katero dovolijo, da se ti podatki uporabijo tudi za zagotovitev javnosti oziroma za javno objavo. Poslovni subjekti, ki poenostavitve ne morejo ali ne želijo uporabiti, za zagotovitev javnosti predložijo letno poročilo v neenotni obliki (v datoteki PDF).

**Roki za predložitev letnih poročil so odvisni od trajanja poslovnega leta, vrste letnega poročila in vrste poslovnega subjekta. Roki za predložitev letnih poročil  so naslednji:**

|  |  |  |
| --- | --- | --- |
| **VRSTA POSLOVNEGA SUBJEKTA** | **ZA ZAGOTOVITEV JAVNOSTI PODATKOV** | **ZA DRŽAVNO STATISTIKO** |
| Gospodarske družbe | Letna poročila - 3 mesece po koncu poslovnega leta Revidirana in konsolidirana letna poročila – 8 mesecev po koncu poslovnega leta | do 31.3.2017 |
| Zadruge | Letna poročila, revidirana in konsolidirana letna poročila – 8 mesecev po koncu poslovnega leta | do 31.3.2017 |
| Samostojni podjetniki | 3 mesece po koncu poslovnega leta (oziroma do 31.3.2017) | do 31.3.2017 |
| Pravne osebe javnega prava | do 28.2.2017 | do 28.2.2017 |
| Nepridobitne organizacije - pravne osebe zasebnega prava,*izjema politične stranke* | do 28.2.2017*do 31.3.2017* | do 28.2.2017*do 31.3.2017* |
| Društva | Letna poročila – do 31.3.2017 Revidirana letna poročila – do 31.8.2017 | do 31.3.2017 |

**Aplikacija za predložitev letnih poročil za leto 2016 je na voljo na spletni strani AJPES** [**http://www.ajpes.si/lp2016/**](http://www.ajpes.si/lp2016/)

Podrobnejše informacije o predložitvi letnih poročil so na voljo v **AJPES Izpostavi Trbovlje, Ulica Sallaumines 2, Trbovlje, telefon 03 562 5800,** **info.tr@ajpes.si** ali na spletni strani [**Oddajam -> Letna in druga poročila**](http://www.ajpes.si/Letna_porocila/Predlozitev)